**RADIONICA: REZULTATI PROCJENE USKLAĐENOSTI ELEKTRIČNOG I MAŠINSKOG SEKTORA CG SA EU REGULATIVOM**

Poštovani/a,

Njemačko društvo za međunarodnu saradnju (GIZ) u saradnji sa Ministarstvom ekonomskog razvoja i turizma i Privrednom komorom Crne Gore, organizuje radionicu: ’’Rezultati procjene usklađenosti električnog i mašinskog sektora CG sa EU regulativom“, koja će se održati **29. juna 2023.godine u 9 i 30h u Privrednoj komori Crne Gore, Novaka Miloševa 29/II Podgorica.**

Ova radionioca je jedna od aktivnosti koju GIZ preko svog Otvorenog Regionalnog Fonda za Spoljnu Trgovinu implementira kroz projekat pod nazivom „EU4Business: Jačanje zajedničkog tržišta kroz sisteme infrastrukture kvaliteta i elektronske trgovine“ koji finansira vlada Njemačke i Evropska Unija.

Cilj Projekta jeharmonizacija sa zahtjevima Evropske Unije, jačanje saradnje i slobodne trgovine u okviru CEFTA-e, te osigurati da proizvodi koji se stavljaju na tržište budu usklađeni sa relevantnim evropskim zahtjevima i budu sigurni za potrošače.

U okviru Projekta je urađeno istraživanje stanja na tržištima CEFTA regionai prikupljenisu podaci od institucija, tijela za ocjenjivanje usklađenosti i proizvođača, u kojem su učestvovale i crnogorske firme iz elektro i mašinskog sektora. Nakon analize podataka, utvrđene su razlike u odnosu na evropsku regulativu i praksu i definisani prijedlozi mjera za unapređenje i dalje približavanje punom ispunjenju evropskih zahtjeva.

Cilj radionice je da se svi ovi rezultati istraživanja predstave: institucijama iz sistema infrastrukture kvaliteta; proizvođačima iz sektora električnih proizvoda koji potpadaju pod EU direktivu koja se odnosi na elektromagnetsku kompatibilnosti i EU direktivu za opremu namijenjenu za upotrebu u okviru određenih granica napona; proizvođačima iz mašinskog sektora koji potpadaju pod EU direktivu o mašinama kao i uvoznicima i distributerima električnih i mašinskih proizvoda koji potpadaju pod ove EU direktive.

Nakon predstavljenih rezultata i prijedloga mjera za poboljšanje u sektoru električnih i mašinskih proizvoda, kao rezultat radionice očekuju dodatne ideje, viđenja i potrebe za dalji rad na jačanju sistema infrastrukture kvaliteta i harmonizaciji sa zahtjevima EU, što bi u konačnom omogućilo lakšu spoljno-trgovinsku razmjenu ovih proizvoda u okviru CEFTA regiona i sa zemljama EU.

Kao aktivni učesnici događaja, na raspolaganju će nam biti i predstavnici svih ostalih institucija iz sistema infrastrukture kvaliteta**: Institut za standardizaciju Crne Gore, Akreditaciono tijelo Crne Gore, Zavod za metrologiju Crne Gore i Uprava za inspekcijske poslove Crne Gore, Odsjek za tržišnu inspekciju**, koji će takođe prezentovati svoj rad u ovim oblastima i pružiti dodatne informacije o načinu pružanja podrške privrednim subjektima u oblasti trgovine na lokalnom tržištu.

Nadamo se da ćete prepoznati svoj interes za učešće na ovom događaju, te Vas kao značajnog aktera u sistemu infrastrukture kvaliteta i u sektoru električnih i mašinskih proizvoda pozivamo da učestvujete na ovoj radionici i Vašu prijavu pošaljetenajkasnije do **27. juna 2023.g. do 15h** preko sledećeg [LINK-a](https://forms.gle/agdHDzgS6XDy8geAA)

**AGENDA**

|  |  |
| --- | --- |
| ***09:30 – 10:00*** | **Okupljanje učesnika**  |
| ***10:00 – 10:15*** | **Uvodno obraćanje i otvaranje skupa** Privredna komoraMinistarstvo ekonomskog razvoja i turizmaGIZ |
| ***10:15 – 11:15*** | **Predstavljanje projekta** ***EU4Business: Jačanje zajedničkog tržišta kroz sisteme infrastrukture kvaliteta i elektronske trgovine“* i rezultata istraživanja**GIZ |
| ***11:15 – 12:45*** | **Predstavljanje podrške privredi od strane institucija** Institut za standardizaciju Crne Gore, Akreditaciono Tijelo Crne GoreZavod za metrologiju Crne Gore Uprava za inspekcijske poslove Crne Gore, Odsjek za tržišnu inspekcijuPrivredna Komora Crne Gore |
| ***12:45 – 13:00*** | **Kafe pauza** |
| ***13:00 – 14:30*** | **Panel diskusija**:**Stav i potrebe privrednih subjekata iz elektro i mašinskog sektora** |
| ***14:30 – 15:00*** | **Zaključci panel diskusije i završne riječi** |
| ***15:00*** | **Ručak** |